钦定古今图书集成/理学汇编/学行典/第030卷 > 理数钤〈兑集下〉 > 《经世州域定数》〈附论舟车生者〉
## 钦定古今图书集成/理学汇编/学行典/第030卷 > 理数钤〈兑集下〉 > 《经世州域定数》〈附论舟车生者〉

一　二　三　四　五　六　七　八　九。

〈零数〉冀，　荆　兖，　徐，　豫，　雍，　梁，　青，　扬。
〈系北　西　东　岛　崑　西　西　东　南　数国　羌　裔　裔　仑　域　戎　湖　蛮〉
人胎生于舟中者，加水一数、木八数于本位，以象木
在水也。本位者，地方所得之数，冀一、荆二、兖三、徐四
之类是也。如扬州生者，地数九，则以水一木八加于
零位，若概以中土之数加之，则吉凶不验。吴越虽在
扬州之域，而江南江北风气不同，故地域之数加于
分也。如舟中生者，以水一木八加于分位，馀仿此。闽
广亦属扬州，地流最下，又与吴、越异，而地域之数加
于釐位。舟中生者，加数如前；外裔生者，地域之数加
于毫位。盖地域有厚薄遐迩不同，而用数亦有轻重
多寡之异。又如外裔之人，驴马车上胎生者多。马属
《干》，其数一；车属《坤》，其数八，则以车马之数加于毫位。
盖人之生，因地之气，而吉凶有异者，理数之必然也。